CELEX: 22019D0179
Language: el
Date: 2018-12-13 00:00:00
Title: Απόφαση αριθ. 1/2018 της Επιτροπής Εμπορίου, της 13ης Δεκεμβρίου 2018, σχετικά με την τροποποίηση του προσαρτήματος 1 του παραρτήματος XIII της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Ισημερινού και του Περού, αφετέρου [2019/179]

5.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 33/35
               
            
         ΑΠΟΦΑΣΗ αριθ. 1/2018 ΤΗΣ ΕΠΙΤΡΟΠΗΣ ΕΜΠΟΡΙΟΥ
         της 13ης Δεκεμβρίου 2018
         σχετικά με την τροποποίηση του προσαρτήματος 1 του παραρτήματος XIII της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Ισημερινού και του Περού, αφετέρου [2019/179]
         Η ΕΠΙΤΡΟΠΗ ΕΜΠΟΡΙΟΥ,
         Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και Κολομβίας, του Ισημερινού και του Περού, αφετέρου, και ιδίως το άρθρο 13 παράγραφος 1 στοιχείο δ),
         Εκτιμώντας τα ακόλουθα:
         
                     (1)
                  
                  
                     Στις 11 Φεβρουαρίου 2014, η Κολομβία υπέβαλε στην Ένωση το αίτημά της να προστεθούν νέες γεωγραφικές ενδείξεις στο προσάρτημα 1 του παραρτήματος XIII της συμφωνίας σύμφωνα με το άρθρο 209 της συμφωνίας. Η Ένωση έχει ολοκληρώσει τη διαδικασία ένστασης και την εξέταση εννέα νέων γεωγραφικών ενδείξεων της Κολομβίας.
                  
               
                     (2)
                  
                  
                     Στις 5 Οκτωβρίου 2018, σύμφωνα με το άρθρο 257 παράγραφος 2 της συμφωνίας, η Υποεπιτροπή Διανοητικής Ιδιοκτησίας, σε συνεδρίαση μεταξύ του Μέρους ΕΕ και της Κολομβίας, εξέτασε τις πληροφορίες σε σχέση με τις εννέα νέες γεωγραφικές ενδείξεις της Κολομβίας και πρότεινε στην Επιτροπή Εμπορίου να τροποποιήσει αναλόγως το προσάρτημα 1 του παραρτήματος ΧΙΙΙ της συμφωνίας.
                  
               
                     (3)
                  
                  
                     Θα πρέπει, επομένως, να τροποποιηθεί το προσάρτημα 1 του παραρτήματος ΧΙΙΙ της συμφωνίας.
                  
               
                     (4)
                  
                  
                     Η απόφαση για την τροποποίηση του προσαρτήματος 1 του παραρτήματος XIII της συμφωνίας μπορεί να εγκριθεί σε συνεδρίαση της Επιτροπής Εμπορίου μεταξύ του Μέρους ΕΕ και της Κολομβίας, σύμφωνα με το άρθρο 14 παράγραφος 3 της συμφωνίας εμπορίου, δεδομένου ότι αφορά αποκλειστικά τη μεταξύ τους διμερή σχέση και δεν θίγει τα δικαιώματα και τις υποχρεώσεις άλλης υπογράφουσας χώρας των Άνδεων,
                  
               ΑΠΟΦΑΣΙΖΕΙ:
         
            Άρθρο 1
            Στον πίνακα του σημείου α) «Γεωγραφικές ενδείξεις της Κολομβίας για γεωργικά προϊόντα και ζωοτροφές, οίνους, οινοπνευματώδη ποτά και αρωματικούς οίνους» στο προσάρτημα 1 του παραρτήματος XIII της συμφωνίας, προστίθενται οι ενδείξεις του παραρτήματος της παρούσας απόφασης.
         
         
            Άρθρο 2
            Η παρούσα απόφαση, που εκδίδεται εις διπλούν, υπογράφεται από αντιπροσώπους της Επιτροπής Εμπορίου οι οποίοι εξουσιοδοτούνται να ενεργούν για λογαριασμό των Μερών όσον αφορά την τροποποίηση της συμφωνίας. H παρούσα απόφαση αρχίζει να ισχύει από την ημερομηνία κατά την οποία τίθεται η τελευταία των εν λόγω υπογραφών.
            Η παρούσα απόφαση αρχίζει να ισχύει την ημέρα της έκδοσής της.
         
         
            Κίτο, Ισημερινός, 13 Δεκεμβρίου 2018.
            
               
                  Για την Επιτροπή Εμπορίου
               
               
                  Επικεφαλής της Αντιπροσωπείας της ΕΕ
               
               Matthias JØRGENSEN
               
                  Επικεφαλής της Αντιπροσωπείας της Κολομβίας
               
               Juan Carlos CADENA
            
         
      
      
         
            ΠΑΡΑΡΤΗΜΑ
            
                        Café de Nariño
                     
                     
                        Καφές
                     
                  
                        Café de Cauca
                     
                     
                        Καφές
                     
                  
                        Café del Huila
                     
                     
                        Καφές
                     
                  
                        Bizcocho de Achira del Huila
                     
                     
                        Προϊόντα αρτοποιίας, ζαχαροπλαστικής, ζαχαρώδη παρασκευάσματα και προϊόντα μπισκοτοποιίας
                     
                  
                        Queso Paipa
                     
                     
                        Τυρί
                     
                  
                        Queso del Caquetá
                     
                     
                        Τυρί
                     
                  
                        Clavel de Colombia
                     
                     
                        Άνθη και καλλωπιστικά φυτά
                     
                  
                        Rosa de Colombia
                     
                     
                        Άνθη και καλλωπιστικά φυτά
                     
                  
                        Crisantemo de Colombia
                     
                     
                        Άνθη και καλλωπιστικά φυτά